Όπως δείχνει έρευνα της ΕΛΣΤΑΤ, Σε σύνολο 4.739 εργατικών ατυχημάτων το 2016, τα 3.432 αφορούν σε άνδρες και το 1.307 γυναίκες. Το 2015 αφορούσαν σε 3.237 και 1.222 αντιστοίχως.



Τα θανατηφόρα εργατικά ατυχήματα ανήλθαν σε 47, έναντι 45 το 2015, εκ των οποίων τα 43 αφορούσαν σε άνδρες, ενώ στις γυναίκες καταγράφονται 4 θανατηφόρα ατυχήματα.



Από τα 47 θανατηφόρα εργατικά ατυχήματα, τα 11 ατυχήματα συνέβησαν σε άτομα της ηλικιακής ομάδας 40- 44 ετών και άλλα 10 ατυχήματα σε άτομα της ηλικιακής ομάδας 55- 54 ετών.



Τα περισσότερα εργατικά ατυχήματα σύμφωνα με την έρευνα συνέβησαν στην περιφέρεια Πελοποννήσου (14,7%), στην περιφέρεια Στερεάς Ελλάδας (10,6%) και στην περιφέρεια Αττικής (10%), ενώ τα λιγότερα συνέβησαν στο Βόρειο Αιγαίο (85) και στα Ιόνια Νησιά (98).

